„Geografia, știința viitorului!” - punctul de vedere al Facultății de Geografie a UB cu privire la necesitatea păstrării probei de Geografie la examenul de Bacalaureat 
Comunitatea academică a Facultății de Geografie a Universității din București – cadre didactice și cercetători, studenți, masteranzi, doctoranzi și alumni –  se alătură demersurilor inițiate de Societatea de Geografie din România și de cele ale colegilor din alte centre universitare din țară pentru evidențierea rolului și locului Geografiei în învățământul preuniversitar.
Memorandumul, semnat de prof. univ. dr. Alexandru Nedelea, decanul Facultății de Geografie a Universității din București în numele întregii comunități academice, subliniază faptul că „pentru Facultatea de Geografie a UB este esențial să primească studenți care au beneficiat de o formare temeinică  în această știință”.
Textul integral al punctului de vedere al Facultății de Geografie a UB cu privire la necesitatea păstrării probei de Geografie la examenul de Bacalaureat poate fi consultat aici. 
